Mikučiai

Mikučiai – buvęs kaimas Zarasų rajono savivaldybėje, 4 km į rytus nuo Antalieptės. Ribojosi su Berniškių, Purvynės, Jasiūnų ir Lundiškių kaimais.

Istorija 

Kaimas pradedamas minėti nuo 1687 m. Balčių dvaro inventoriuose.1866 m. buvo 9 kiemai su 23 gyventojais, 1897 m. buvo 29 gyventojai, 1923 m. buvo 5 sodybos ir 28 gyventojai, 1959 m. – 21 gyventojas. Kaimą sunaikino 1970 m. atliekama melioracija.

1919–1950 m. Mikučiai buvo Antalieptės valsčiaus seniūnija. Seniūnais dirbo; 1919–1932 m. Jonas Mieželis iš gretimo Berniškių kaimo, 1932–1944 m. – Antanas Šlepetys iš gretimo Purvynės kaimo, Lietuvos kariuomenės savanoris. 1945–1951 m., Petras Zavetskas, 1951–1954 m. – Bronius Alaunė iš Pašiekštės viensėdžio. Panaikinta 1954 m. gegužės 25 d. prijungiant prie Steponiškių apylinkės.

Nuo 1949 m. kaimo gyventojai buvo prijungti prie Karolio Požėlos kolūkio, vėliau apjungto su Antalieptės žemės ūkio technikumu, o pastarąjį panaikinus, – iki 1990 m. priklausė Padusčio kolūkiui.

1919 m. ginti Lietuvos Nepriklausomybės savanoriais išėjo Norbertas Alaunė ir Petras Ribokas.

Gyventojai

Šaltiniai 

 Vytautas Indrašius. Antalieptės kraštas, I dalis, 2008, psl. 441–453.

Panaikintos Zarasų rajono savivaldybės gyvenvietės